**Latvijas Lielo pilsētu asociācijas izziņa priekšlikumiem par noteikumu projektu “Grozījumi Ministru kabineta 2011. gada 27. decembra noteikumos Nr. 1019 “Zemes kadastrālās uzmērīšanas noteikumi””**

|  |  |  |  |
| --- | --- | --- | --- |
| **Nr. p.k.** | **Lpp.** | **Esošā redakcija** | **Priekšlikumi** |
|  | 24. | Atbilstoši izsludinātā noteikumu projekta “Grozījumi Ministru kabineta 2011. gada 27. decembra noteikumos Nr.1019 “Zemes kadastrālās uzmērīšanas noteikumi”” (Turpmāk – Projekts) 14.pielikuma 2.5.apakšpunktam zemes robežu plāna grafiskā attēlojuma pusē attēlo zemes vienības kadastra apzīmējumu. Atbilstoši Projekta 14.pielikuma 2.12.1.apakšpunktam zemes robežu plāna grafiskā attēlojuma pusē lapas apakšā – norāda zemes vienības kadastra apzīmējumu. | Izvērtējot esošo projekta redakciju, tiek secināts, ka zemes robežu plāna grafiskā attēlojuma pusē kadastra apzīmējums jānorāda divas reizes, taču, izpētot projekta zemes robežu plāna lapas paraugu, kadastra apzīmējums norādīts tikai vienu reizi – lapas apakšā. Ņemot vērā iepriekš minēto, **būtu jāveic labojums projekta zemes robežu plāna lapas paraugā, norādot kadastra apzīmējumu atbilstoši projekta 14. pielikuma 2.5. apakšpunktam.** Gadījumā, **ja projekta zemes robežu plāna lapas paraugā kadastra apzīmējums nav jānorāda divas reizes, būtu jāveic labojums, dzēšot projekta 14. pielikuma 2.5. apakšpunktu.** |
|  | 28. | Atbilstoši Projekta 16.pielikuma 2.8.apakšpunktam situācijas plāna grafiskā attēlojuma pusē attēlo plāna mērogu. Atbilstoši Projekta 16.pielikuma 2.9.1.apakšpunktam situācijas plāna grafiskā attēlojuma pusē lapas apakšā attēlo plāna mērogu. | Izvērtējot esošo projekta redakciju, tiek secināts, ka situācijas plāna grafiskā attēlojuma pusē plāna mērogs jānorāda divas reizes taču, izpētot projekta situācijas plāna lapas paraugu, plāna mērogs norādīts tikai vienu reizi – lapas apakšā. Ņemot vērā iepriekš minēto, **būtu jāveic labojums projekta situācijas plāna lapas paraugā, norādot plāna mērogu atbilstoši projekta 16. pielikuma 2.8. apakšpunktam.** Gadījumā, **ja projekta situācijas plāna lapas paraugā plāna mērogs nav jānorāda divas reizes, būtu jāveic labojums, dzēšot projekta 16. pielikuma 2.8. apakšpunktu.** |
|  | 36. | Projekta 19.pielikuma 1.punkts - *Zemes robežu plāna titullapā ir šāda informācija.*Projekta 19.pielikuma 2.punkts - *Robežu plāna grafiskā attēlojuma pusē ir šāda informācija.*Projekta 19.pielikuma 2.10.1.apakšpunkts – *plāna nosaukums, zemes vienības kadastra apzīmējums, plāna mērogs un lapas numurs.* | Priekšlikums papildināt projekta:19. pielikuma 1. punktu ar vārdiem *“(vienības daļas)” “(Zemes vienības daļas robežu plāna titullapā ir šāda informācija)”.*19. pielikuma 2. punktu ar vārdiem *“(Zemes vienības daļas)” “(Zemes vienības daļas robežu plāna grafiskā attēlojuma pusē ir šāda informācija)”.*19. pielikuma 2.10.1. apakšpunktu ar vārdu *“(daļas)” “(plāna nosaukums, zemes vienības daļas kadastra apzīmējums, plāna mērogs un lapas numurs.)”.* |